Daily Focus – บล.ฟินันเซีย ไซรัส
Daily Focus - บล.ฟินันเซีย ไซรัส ประจำวันที่ 21 ก.พ.65
Daily Focus - บล.ฟินันเซีย ไซรัส ประจำวันที่ 21 ก.พ.65
21 ก.พ. 2565

บล.ฟินันเซีย ไซรัส ประเมิน SET Index วันนี้ยังแกว่งผันผวนและยังมีโอกาสพักตัวลงทดสอบแนวรับบริเวณ 1,700-1,705 จุด จากบรรยากาศการลงทุนที่ยังค่อนข้างเป็นลบ
โดยสถานการณ์ตึงเครียดในยูเครนยังคงเป็นปัจจัยกดดันหลักหลังหลายชาติตะวันตกระบุรัสเซียเตรียมโจมตียูเครน ทำให้เม็ดเงินยังคงไหลออกจากสินทรัพย์เสี่ยงสูงอย่างหุ้นเข้าหาสินทรัพย์เสี่ยงต่ำอย่างพันธบัตร และโดยเฉพาะสินทรัพย์ปลอดภัยอย่างทองคำที่พุ่งแรงทะลุ US$1,900 ต่อออนซ์แล้ว เราเชื่อว่าผลกระทบต่อตลาดหุ้นไทยจะไม่สูงนักเนื่องจากเศรษฐกิจเกี่ยวเนื่องกับยูเครนค่อนข้างน้อย แต่หากกรณีแย่สุดเกิดสงครามจะเกิดผลกระทบทางอ้อมในแง่เศรษฐกิจ
อย่างไรก็ตามเรายังคงให้น้ำหนักบวกต่อการฟื้นตัวของเศรษฐกิจในประเทศแม้การระบาดของโอมิครอนจะเร่งตัว แต่คาดภาครัฐจะไม่มีมาตรการคุมเข้มและ Lockdown เหมือนในอดีต และคาดว่าหุ้น Domestic และ Value Play โดยเฉพาะกลุ่มพลังงาน ธนาคาร ค้าปลีก อสังหาฯ จะยังเคลื่อนไหวได้ดีกว่าตลาด กลยุทธ์ยังเน้นลงทุนในหุ้นที่คาดมีกำไรไตรมาส 4/64 แข็งแกร่งและ PER/PBV ไม่สูง
สำหรับหุ้นเด่นวันนี้ : PJW แนะนำ “ซื้อ” ราคาเป้าหมาย 6 บาท หลังกำไรไตรมาส 4/64 ทำจุดสูงสุดของปีที่ 50.2 ล้านบาท เพิ่มขึ้น 63% จากไตรมาสก่อน, ลดลง 15% จากปีก่อน ดีกว่าคาด 2% ตามการ Reopening หนุน Demand บรรจุภัณฑ์พลาสติกฟื้นตัว ส่งผลให้กำไรทั้งปี 2564 เพิ่มขึ้น 47% จากปีก่อน
ด้านธุรกิจ Medical Plastic จะเริ่มสร้างรายได้ในปี 2565 คาดกำไรปี 2565-67 โตเฉลี่ย 15% และระยะยาวจะสามารถต่อยอดฐานลูกค้ากลุ่มยานยนต์ปัจจุบันไปยังชิ้นส่วนพลาสติกของ EV ในอนาคต ให้แนวรับ 4.80-4.70 บาท แนวต้าน 5-5.10//5.50 บาท